በግብፅ ፕሬዚዳንታዊ  ምርጫ አብድል ፈታ አልሲሲ አሸናፊ እንደሚሆኑ  እየተነገረ ነው
ሦስተኛ ቀኑን በያዘው የግብፅ ፕሬዝዳንታዊ ምርጫ አብዱል ፈታ  የአሸናፊነት ቅደመ ትንበያ እየተሠጣቸው  ስለመሆኑ  የተለያዩ ምንጮች  እየተናገሩ  ይገኛሉ ።የግብፅ ፕሬዝዳንታዊ ፕሬዝዳንታዊ ምርጫ ካለፈው ሰኞ እለት ጀምሮ እስከ ዛሬ ድረስ  ለተከታታይ ሶስተኛ ቀናት እየተከናወነ ነው ።በምርጫው ዋነኛ ተፎካከሪ እጩዎች ራሳቸውን ማግለላቸውን ተከትሎ በመጨረሻው ሰዓት ፕሬዝዳንት አብድል ፋታ አልሲሲን ለመፎካከር የቀረቡት ሙሳ ሙስጠፋ ብቻ ናቸው።  ግብጻውያን የሰፋ አማራጭ የላቸውም በተባለለት ምርጫ በ26 ግዛቶች በተዘጋጁ 13 ሺ 706 ምርጫ ጣብያ ድምፅ አሠጣጡ ሂደት ዛሬም ቀጥሏል ፣ ድምፅ አሠጣጡ ከተጠናቀቀ ከሰዓታት በኋላም ወደ ድምፅ ቆጣራ ተገብቶ ውጤቱ የሚታወቅ መሆኑ ታውቋል፡፡ቆጠራው ሲጠናቀቅም በመጪው መጋቢት 24 ውጤቱ ይፋ እንደሚደረግ የግብፅ ምርጫ ባለሥልጣን ተቋም አስታውቋል ።የምርጫ ባለስልጣኑ ባስታወቀው መሠረት እስካሁን ያለው ሂደት ሰላማዊ እንደነበርና ከፍተኛ ቁጥር ያለው መራጭ ወደ የጣቢያዎቹ እያመራ እንደሆነ ግልጿል፡፡በዋና ከተማዋ ካይሮ፤ ጊዛና አስዋን ግዛቶች፤ አሌክሳንድሪያን ጨምሮ መራጮች በሰልፍ ድምፅ ሲሰጡ እንደነበር ባለስልጣኑ የገለፀ ሲሆን አሰቀድሞ ምርጫው ከጀመሩ አንድ ቀን በአሌክሳንድረያ አሸባሪዎች በተሸከርካሪ በተጠመድ ቦንብ ባደረሱት ጥቃት ሁለት ፖሊሶች ከመሞታቸው  በስተቀር ያጋጠመ የጎላ ችግር አለመኖሩ ታውቋል፡፡በተለይም እኤአ በ2018 መግቢያ አንስቶ በሲናይ በረሃ ሽብረተኞችን ለመደምስ ተልዕኮ አንግበው ወደ ሥፍራው ያቀኑት የወታደር አባላት ከግዳጃቸው ባሻገር በምርጫው ያደረጉት ተሳትፎ የላቀ እንደሆነ የምርጫ ባለሥልጣኑ ገልጿል ።እስካሁን ባለው ሂደት ምርጫውን ለመታዘብ በሥፍራው ላይ የተገኙ ዘጠኝ ዓለም አቀፍ እንዲሁም 54 ሀገር በቀል ግብረ ሰናይ ድርጅቶች፤ የህግ አካላትና መራጮችን ጨምሮ በምርጫው ሂደት  ላይ ያቀረቡት መቃወሚያ አለመኖር ተዘግቧል። 18 ሺ ዳኞችና በበርካታ ሺዎች የሚቆጠሩ ወታደሮችና ፖሊሶች ምርጫው ሰላማዊ እንዲሆን ማስተባበራቸው አስተዋጽኦ  ማበርከቱን የምርጫ ባለስልጣኑ እውቅና ሰጥቶታል ተብሏል ።የምርጫ ባለስልጣኑ አለኝ በሚለው አሃዝ መሠረት 60 ሚሊዮን መረጮች የተመዘገቡ ሲሆን ከዚህ ውስጥም ካይሮ  7ነጥብ 5 ሚሊዮን መራጮችን  በመያዝ ቀዳሚ ነች ብሏል።እኤአ በ2014 በተከናወነው ምርጫ ከ54 ሚሊዮን መራጮች ፕሬዝዳንት አብድል ፋታ አልሲሲ 96 በመቶ በሆነ ድምፅ ማሸነፋቸው ይታወሳል፡፡ ፕሬዚዳንቱ ለቀጣይ ለሁለተኛ ጊዜ ለአራት አመታት የሚያበቃቸውን ድምፅ ለማግኘት እንደማይቸገሩ የዘገበው አህራም ኦላይን ነው፡፡  